Gelsomina Verde

Gelsomina Verde (1982 – 21 'e nuvembre 'e 2004) fuje na vittima nnucente d''a Camorra, torturata e morta accisa durante 'a Faida 'e Scampìa a Napule 'o 21 'e nuvembre 'e 2004, a l'età 'e 22 anne.Gelsomina vittima dei clan carbonizzata dopo l'esecuzione, La Repubblica, 22 'e nuvembre 'e 2004

Gelsomina faticava dint''a na frabbeca 'e pelle e nun era cullegata a l'attività mafiosa. S''a pigliajeno 'e membre d''o Clan Di Lauro, pecché jevano truvanno n'antico fidanzato suojo, uno d''o Clan Scissionista, Gennaro Notturno. Gelsomina e Gennaro se lassajeno nu cuofeno 'e mise apprimma 'e l'assassinio.'The blood is running': Mafia wars erupt again, The Independent,8 'e dicembre 'e 2004Roberto Saviano sul delitto di Gelsomina Verde. 31 'e dicembre 'e 2008. Cuntrullato 'o 7 'e settembre 'e 2014. robertosaviano.it

L'autopsia fatta a Gelsomina lassaje a capì c''a sparajeno tre palle ncuollo aropp'a nu cuofeno d'ore 'e tortura e sofferenze. L'assassine pò pigliajeno 'o cuorpo e l'appicciajeno dint''a na macchina, pe' nun lassà traccie.

'A morte 'e na guagliona nnucente facette scattà nu scandalo e facette scetà l'autorità annanz''a 'uerra a Scampìa.

'A famiglia 'e Gelsomina Verde facette parte dint''e prucesse criminale ca fernettero 'o 4 'abbrile 'e 2006.Processo alla faida:120 anni di carcere, internapoli.it, 4 abbrile 'e 2006 Chistu prucesso fernette mannanno ngalera Ugo De Lucia, n'assassino d''o clan Di Lauro. N'atu sbirro d''o clan Di Lauro, Pietro Esposito decidette 'e parlà c''a Justizia e dichiaraje contro 'o clan abbuscann'accussì sett'anne 'e galera e quatto mise pe' partecipà a l'assassinio.De Lucia si nascondeva in un hotel di lusso, Il Roma, 25 'e frevaro 'e 2005Chiesta l’estradizione per De Lucia, Il Roma, 26 'e frevaro 'e 2005 

'O 13 'e dicembre 'e 2008, Cosimo Di Lauro, fuje mannato ngalera p'avé cumannato 'o mmicirio 'e Gelsomina Verde.Cosimo Di Lauro, ergastolo per Gelsomina, Corriere del Mezzogiorno, 13 'e dicembre 'e 2008Di Lauro, ergastolo per il delitto di Gelsomina Verde che Saviano aveva raccontato in Gomorra, La Repubblica Napoli, 13 'e dicembre 2008

L'11 'e marzo 'e 2010, Di Lauro mperzona, pure si nun ammetteva avé cumannat''a morte d''a guagliona, pavaje 'a famiglia 'e Gelsomina Verde na quantità 'e trecentomila Euro. Aropp'avé pavato sta quantità, la famiglia d''a guagliona rinunciaje a ffà parte civile cuntraria a Di Lauro.« Faida Scampia, dal boss Cosimo Di Lauro 300mila euro alla famiglia di Gelsomina », Il Mattino/ilmattino.it, 11/03/2010

Int'a dicembre 'e 2010, Cosimo Di Lauro è stato assolto 'a l'accusa d'avé cumannato l'assassinio."Omicidio Gelsomina Verde : assolto boss Cosimo Di Lauro", La Repubblica Napoli, 17/10/2010.

Int'a 2013, pe' bbia 'e n'atu pentito, se scummigliaje ca 'o killer Ugo de Lucia se pigliasse 10.000 ô mese pe' se stà zitto e nun fà assapé 'a chi veneva 'o cumanno 'e mmicirio e chi erano 'e cumpagne.Diecimila euro al mese per far tacere il killer di Gelsomina. 10 'e nuvembre 'e 2013

 Nutarelle 

Categurìa:Viulenza
Categurìa:Vittime d''a camorra